**Tarcal község Önkormányzat Képviselőtestületének**

**3/2016.(IV.04.) önkormányzati rendelete**

**a személyes gondoskodás körébe tartozó ellátások, gyermekjóléti alapellátások szabályozásáról**

Tarcal Község Önkormányzata a Szociális igazgatásról és szociális ellátásokról szóló 1992. évi III. törvény (továbbiakban: Szoc.tv.) 92.§ (1) bekezdés a.) pontjában, valamint a gyermekek védelméről és a gyámügyi igazgatásról szóló 1997. évi XXXI.tv. (továbbiakban: Gyvt.) 29.§ /1/ bekezdésében biztosított felhatalmazás alapján Magyarország helyi önkormányzatairól szóló 2011. évi CLXXXIX.tv. 13.§ /1/ bekezdés 8., 8a.) pontjaiban meghatározott feladatkörében eljárva a következőket rendeli el.

**1.§**

A személyes gondoskodás körébe tartozó ellátások, gyermekjóléti alapellátások formái:

a./ családsegítés,

b./ étkeztetés,

c./ házi segítségnyújtás,

d./ idősek nappali ellátása,

e./ gyermekjóléti szolgáltatás,

f./ bölcsőde,

9./ intézményi gyermekétkeztetés.

**2.§**

/1/ Az ellátások igénybevétele iránti kérelmet az 1.§ a./ és e./ pontja szerinti ellátások esetében Tarcal Község Önkormányzata Család- és Gyermekjóléti Szolgálatához, az. 1.§ b./-d./ pontja szerinti ellátások esetében az Idősek Klubja vezetőjéhez, míg az 1.§ f./ és g./ pontja szerinti ellátások esetében az oktatási-nevelési intézmény vezetőjéhez kell benyújtani.

/2/ Étkeztetésben részesítendő az a Szoc.tv. 62.§ /1/ bekezdése szerinti személy, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 500%-át.

/3/ Külön eljárás nélkül, haladéktalanul kell étkezést biztosítani annak a várandósnak, akinek életét, testi épségét, egészségi állapotát az ellátás elmaradása veszélyezteti.

/4/ Meg kell szüntetni a személyes gondoskodás keretébe tartozó személy helyi ellátását ha az igénybe vevő egészségi állapotának, szociális körülményeinek romlása miatt az alapellátási formák már nem nyújtanak megfelelő segítséget.

**3.§**

*(1) A személyes gondoskodás körében nyújtott ellátások intézményi térítési díjai:*

1. *étkeztetés (ebéd) térítési díja helyben fogyasztva, vagy a jogosult, vagy hozzátartozója által történő elvitel esetén 530 Ft + ÁFA/adag,*
2. *étkeztetés (ebéd) önkormányzat által történő kiszállítási díja 60- Ft+ÁFA/háztartás,*
3. *Idősek Klubja napközbeni tartózkodás térítési díja 1.945 Ft/nap,*
4. *Idősek Klubja ebéd + napközbeni tartózkodás díja 530 Ft + ÁFA/adag + 1.945 Ft/nap,*
5. *házi segítségnyújtás keretében biztosított szociális segítés vagy személyi gondoskodás térítési díja egységesen 760 Ft/óra,*
6. *bölcsődei gondozási díj „0” Ft/nap.*

*(2.) Gyermekétkeztetés intézményi térítési díjai:*

*a.) bölcsődei étkeztetés (4x-i) 250 Ft + ÁFA*

*b.) óvodai étkeztetés (3x-i) 250 Ft + ÁFA*

*c.) iskolai étkeztetés (3x-i) 275 Ft + ÁFA*

*d.) menza (ebéd) 175 Ft + ÁFA.[[1]](#footnote-1)*

***4.§***

*4.§ (1) Az öregségi nyugdíj mindenkori legkisebb összegének 500 %-át el nem érő havi jövedelemmel rendelkező ellátott a 3.§ (1) bekezdés a.), c.), és e.) pontjai szerinti ellátások igénybevétele esetén, az alábbi települési támogatásként biztosított normatív kedvezményre jogosult:*

1. *étkezés (ebéd) 190,5 Ft/adag,*
2. *Idősek Klubja napközbeni tartózkodás 1.790 Ft/nap,*
3. *házi segítségnyújtás*

*(szociális segítés, vagy személyi gondozás) 500 Ft/óra.[[2]](#footnote-2)*

/2/ Az intézmény vezetője az ellátás igénybevételének megkezdésekor megkötött megállapodásban, a normatív kedvezményre való jogosultságról tájékoztatja az ellátottat.

/3/ A gyermekétkeztetés esetén figyelembe vehető normatív kedvezményre a Gyvt. 21/B.§ rendelkezései az irányadók.

**5.§**

A térítési díjakat havonta a tárgyhót követő hó 10. napjáig kell megfizetni az Idősek Klubja, Óvoda vezetője, iskolai étkezés esetén az étkezést biztosító Konyha vezetője számára.

**6.§**

/1/ Ez a rendelet 2016. május 1-én lép hatályba.

/2/ Hatályát veszti a személyes gondoskodás körébe tartozó alapellátások, valamint a gyermekek napközbeni ellátása keretében biztosított étkezési térítési díjakról szóló 4/2015.(IV.10.) önkormányzati rendelet, valamint a szociális igazgatásról és szociális ellátásokról szóló 3/2015. (II.25.) önkormányzati rendelet IV. Fejezete.

**Butta László sk. Dr. Kovács Zoltán sk.**

**polgármester jegyző**

1. Módosította a 9/2017.(IV.27.) önkormányzati rendelet. Hatályos 2017. június 1-től. [↑](#footnote-ref-1)
2. Módosította a 15/2017.(VIII.24.) önkormányzati rendelet. Hatályos 2017. augusztus 25-től [↑](#footnote-ref-2)